Document ID: 32012D0462

KOMISSION PÄÄTÖS,
annettu 23 päivänä heinäkuuta 2012,
yhteentoimivuuden teknisistä eritelmistä tehtyjen päätösten 2002/731/EY, 2002/732/EY, 2002/733/EY, 2002/735/EY ja 2006/66/EY muuttamisesta sekä päätöksen 2002/730/EY kumoamisesta
(tiedoksiannettu numerolla C(2012) 4982)
(ETA:n kannalta merkityksellinen teksti)
(2012/462/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon rautatiejärjestelmän yhteentoimivuudesta yhteisössä 17 päivänä kesäkuuta 2008 annetun Euroopan parlamentin ja neuvoston direktiivin 2008/57/EY (1) ja erityisesti sen 6 artiklan 1 kohdan,
sekä katsoo seuraavaa:
(1)
Euroopan rautatieviraston perustamisesta 29 päivänä huhtikuuta 2004 annetun Euroopan parlamentin ja neuvoston asetuksen (virastoasetus) (EY) N:o 881/2004 (2) 12 artiklan mukaan Euroopan rautatievirasto, jäljempänä ’virasto’, varmistaa, että yhteentoimivuuden tekniset eritelmät, jäljempänä ’YTE’, mukautetaan tekniseen kehitykseen ja markkinasuuntauksiin sekä sosiaalisiin vaatimuksiin, ja ehdottaa komissiolle tarpeelliseksi katsomiaan muutoksia YTE:iin.
(2)
Komissio antoi 13 päivänä heinäkuuta 2007 tehdyllä päätöksellä K(2007)3371 virastolle yleisen toimeksiannon toteuttaa tiettyjä toimia Euroopan laajuisen suurten nopeuksien rautatiejärjestelmän yhteentoimivuudesta 23 päivänä heinäkuuta 1996 annetun neuvoston direktiivin 96/48/EY (3) sekä Euroopan laajuisen tavanomaisen rautatiejärjestelmän yhteentoimivuudesta 19 päivänä maaliskuuta 2001 annetun Euroopan parlamentin ja neuvoston direktiivin 2001/16/EY (4) mukaisesti. Kyseisessä yleisessä toimeksiannossa virastoa pyydettiin tarkistamaan seuraavia osajärjestelmiä koskevat YTE:t: suurten nopeuksien rautatiejärjestelmän liikkuva kalusto, tavaraliikenteen vaunut, veturit ja matkustajavaunut, melu, infrastruktuuri, energia, ohjaus, hallinta ja merkinanto, käyttötoiminta ja liikenteen hallinta, tavara- ja matkustajaliikenteen telemaattiset sovellukset, rautatietunneleiden turvallisuus ja liikuntarajoitteisten henkilöiden liikkuvuus.
(3)
Virasto antoi 31 päivänä maaliskuuta 2011 suosituksen infrastruktuurirekisteriä koskevasta eritelmästä sekä menettelystä, jolla osoitetaan YTE:ien perusparametrien noudattamistaso olemassa olevien ratojen osalta ja YTE:iin tehtävistä muutoksista (ERA/REC/04-2011/INT).
(4)
Direktiivin 2008/57/EY 29 artiklan 1 kohdan mukaisesti perustettu komitea antoi 9 päivänä kesäkuuta 2011 myönteisen lausunnon komission täytäntöönpanopäätösehdotuksista, jotka koskivat hyväksyttyjen raideliikenteen kalustoyksikkötyyppien eurooppalaista rekisteriä ja rautatieinfrastruktuurirekisteriä koskevia yhteisiä eritelmiä. Edellä mainittuihin ehdotuksiin perustuvat kaksi komission päätöstä, eli rautatieinfrastruktuurirekisteriä koskevista yhteisistä eritelmistä 15 päivänä syyskuuta 2011 annettu komission täytäntöönpanopäätös 2011/633/EU (5) ja hyväksyttyjen raideliikenteen kalustoyksikkötyyppien eurooppalaisesta rekisteristä 4 päivänä lokakuuta 2011 annettu komission täytäntöönpanopäätös 2011/665/EU (6), on nyt hyväksytty. Asiaankuuluvat YTE:t on tarpeen saattaa ajan tasalle, jotta sääntelyn johdonmukaisuus voidaan kokonaisuudessaan varmistaa.
(5)
Käytännön syistä pidetään parempana muuttaa useita YTE:iä yhdellä komission päätöksellä, jotta säädöksiin voidaan tehdä tietyt korjaukset ja ajantasaistukset. Korjaukset ja ajantasaistukset eivät johdu YTE:ien kokonaistarkistuksesta tai niiden maantieteellisen soveltamisalan laajenemisesta.
(6)
Sen vuoksi on tarpeen muuttaa seuraavia päätöksiä:
-
direktiivin 96/48/EY 6 artiklan 1 kohdan mukaisesta Euroopan laajuisen suurten nopeuksien rautatiejärjestelmän ohjaus-, hallinta- ja merkinanto-osajärjestelmää koskevasta yhteentoimivuuden teknisestä eritelmästä 30 päivänä toukokuuta 2002 tehty komission päätös 2002/731/EY (7),
-
direktiivin 96/48/EY 6 artiklan 1 kohdan mukaisesta Euroopan laajuisen suurten nopeuksien rautatiejärjestelmän infrastruktuuriosajärjestelmää koskevasta yhteentoimivuuden teknisestä eritelmästä 30 päivänä toukokuuta 2002 tehty komission päätös 2002/732/EY (8),
-
direktiivin 96/48/EY 6 artiklan 1 kohdan mukaisesta Euroopan laajuisen suurten nopeuksien rautatiejärjestelmän energiaosajärjestelmää koskevasta yhteentoimivuuden teknisestä eritelmästä 30 päivänä toukokuuta 2002 tehty komission päätös 2002/733/EY (9),
-
direktiivin 96/48/EY 6 artiklan 1 kohdan mukaisesta Euroopan laajuisen suurten nopeuksien rautatiejärjestelmän liikkuvan kaluston osajärjestelmää koskevasta yhteentoimivuuden teknisestä eritelmästä 30 päivänä toukokuuta 2002 tehty komission päätös 2002/735/EY (10),
-
Euroopan laajuisen tavanomaisen rautatiejärjestelmän osajärjestelmää ”liikkuva kalusto - melu” koskevasta yhteentoimivuuden teknisestä eritelmästä 23 päivänä joulukuuta 2005 tehty komission päätös 2006/66/EY (11).
(7)
Päätös 2002/731/EY kumottiin Euroopan laajuisen suurten nopeuksien rautatiejärjestelmän ohjaus-, hallinta- ja merkinanto-osajärjestelmää koskevasta yhteentoimivuuden teknisestä eritelmästä ja Euroopan laajuisen tavanomaisen rautatiejärjestelmän ohjaus-, hallinta- ja merkinanto-osajärjestelmää koskevasta yhteentoimivuuden teknisestä eritelmästä tehdyn päätöksen 2006/679/EY liitteen A muuttamisesta 7 päivänä marraskuuta 2006 tehdyllä komission päätöksellä 2006/860/EY (12). Päätös 2002/732/EY kumottiin Euroopan laajuisen suurten nopeuksien rautatiejärjestelmän infrastruktuuriosajärjestelmää koskevasta yhteentoimivuuden teknisestä eritelmästä 20 päivänä joulukuuta 2007 tehdyllä komission päätöksellä 2008/217/EY (13). Päätös 2002/733/EY kumottiin Euroopan laajuisen suurten nopeuksien rautatiejärjestelmän energiaosajärjestelmää koskevasta yhteentoimivuuden teknisestä eritelmästä 6 päivänä maaliskuuta 2008 tehdyllä komission päätöksellä 2008/284/EY (14). Päätös 2002/735/EY kumottiin Euroopan laajuisen suurten nopeuksien rautatiejärjestelmän liikkuvan kaluston osajärjestelmää koskevasta yhteentoimivuuden teknisestä eritelmästä 21 päivänä helmikuuta 2008 tehdyllä päätöksellä 2008/232/EY (15). Päätös 2006/66/EY kumottiin Euroopan laajuisen tavanomaisen rautatiejärjestelmän osajärjestelmää ”liikkuva kalusto - melu” koskevista yhteentoimivuuden teknisistä eritelmistä 4 päivänä huhtikuuta 2011 annetulla komission päätöksellä 2011/229/EU (16).
(8)
Päätökset 2006/860/EY, 2008/217/EY, 2008/232/EY, 2008/284/EY ja 2011/229/EU sisältävät kuitenkin niillä kumottujen päätösten soveltamista koskevia siirtymäsäännöksiä, jotka koskevat kyseisten päätösten liitteinä olevien YTE:ien mukaisesti hyväksyttyihin hankkeisiin liittyvää kunnossapitoa sekä sellaisten uusia ratoja ja vanhojen ratojen uusimista tai parantamista koskevia hankkeita, jotka ovat edistyneet pitkälle tai joista on olemassa toteuttamisvaiheessa oleva sopimus ajankohtana, jona päätökset 2006/860/EY, 2008/217/EY, 2008/232/EY, 2008/284/EY ja 2011/229/EU on annettu tiedoksi. Tästä syystä päätöksiä 2002/731/EY, 2002/732/EY, 2002/733/EY, 2002/735/EY ja 2006/66/EY olisi kaikesta huolimatta muutettava vastaavasti.
(9)
Direktiivin 2008/57/EY 29 artiklan 1 kohdan mukaisesti perustettu komitea sopi kokouksessaan 22 ja 23 päivänä huhtikuuta 2004, että kunnossapitoa koskeva YTE poistetaan komission päätöksestä 2002/730/EY (17) ja sen sisältö siirretään toisiin YTE:iin. Päätöksen 2002/730/EY sisältö sisällytettiin sittemmin vuonna 2006 julkaistuihin suurnopeusjärjestelmää koskeviin tarkistettuihin YTE:iin, ja mainittu päätös olisi siten selkeyden vuoksi kumottava.
(10)
Tässä päätöksessä säädetyt toimenpiteet ovat direktiivin 2008/57/EY 29 artiklan 1 kohdan mukaisesti perustetun komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2002/731/EY liite tämän päätöksen liitteen I mukaisesti.
2 artikla
Muutetaan päätöksen 2002/732/EY liite tämän päätöksen liitteen II mukaisesti.
3 artikla
Muutetaan päätöksen 2002/733/EY liite tämän päätöksen liitteen III mukaisesti.
4 artikla
Muutetaan päätöksen 2002/735/EY liite tämän päätöksen liitteen IV mukaisesti.
5 artikla
Muutetaan päätöksen 2006/66/EY liite tämän päätöksen liitteen V mukaisesti.
6 artikla
Kumotaan päätös 2002/730/EY.
7 artikla
Tätä päätöstä sovelletaan 24 päivästä tammikuuta 2013 alkaen.
8 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä heinäkuuta 2012.

Labels: 7
8
15
20